cyanic-selkie/wikianc huggingface dataset:
ஒக்கூர் மாசாத்தியார்
பாண்டிய நாட்டில் திருக்கோட்டியூர் என்னும் ஊருக்கு அருகிலுள்ள ஊர் ஒக்கூர். (தற்போது இது சிவகங்கை மாவட்டத்தில் உள்ளது). இந்த ஊரில் பிறந்து வாழ்ந்த மாசாத்தியார் புத்த சமயத்தைத் தழுவிய சங்க காலத்தவர்.
இவர் பாடிய பாடல்கள் அகநானூற்றில் இரண்டும் (பாடல்:324, 384), குறுந்தொகையில் ஐந்தும் (பாடல்: 126, 139, 186, 220 மற்றும் 275) புறநானூற்றில் ஒன்றுமாக (பாடல்: 279) இடம் பெற்றுள்ளன.
பாடல் தரும் செய்தி
பகுப்பு: சங்கத் தமிழ்ப் பெண் புலவர்கள்
ஒரு ரூபாய் (இந்திய நாணயம்)
ஒரு ரூபாய் நாணயம் (One rupee coin) என்பது ஒரு இந்திய நாணயமாகும். இதன் மதிப்பு ஒரு இந்திய ரூபாய் ஆகும். இது நூறு பைசாக்கள் ஆகும். தற்போது, ஒரு ரூபாய் நாணயமானது புழக்கத்தில் உள்ள இரண்டாவது சிறிய நாணயமாகும். 1992 முதல், இந்திய ஒரு ரூபாய் நாணயங்கள் துருவேறா எஃகில் வட்ட வடிவில் தயாரிக்கப்படுகின்றன. ஒரு ரூபாய் நாணயத்தின் எடையானது 3.76 g, விட்டம் 21.93 mm, கனம் 1.45 mm ஆகும். சுதந்திர இந்தியாவில், ஒரு ரூபாய் நாணயங்களானது 1950 ஆம் ஆண்டு முதல் அச்சிடப்பட்டு தற்போதுவரை புழக்கத்தில் உள்ளன.
சூரி பேரரசு
சூர் பேரரசின் நிறுவனரான ஷேர் ஷா சூரி வட இந்தியாவை கி.பி 1540 முதல் 1545 வரை ஆட்சி செய்தார். அவர் தனது ஆட்சிக் காலத்தில், 1542 ஆம் ஆண்டில் தூய வெள்ளி நாணயங்களை ரூபியா ("அழகான வடிவம்" என்று பொருள்படும்) என்ற பெயரில் வெளியிட்டார். இந்தப் பெயரானது தொடர்ந்து வந்த முகலாயப் பேரரசு, மராட்டியப் பேரரசு, பிரித்தானிய கிழக்கிந்திய நிறுவனம், பிரித்தானிய ஆட்சிக் காலங்களிலும் பயன்படுத்தப்பட்டது. ரூபியா ஆனது 1835 ஆம் ஆண்டு வரை கிழக்கிந்திய கம்பெனியால் தக்கவைக்கப்பட்டதுடன் 1947 வரை பிரித்தானிய அரசாலும் அடிப்படையான நாணயமாகக் பயன்படுத்தப்பட்டது. ஒவ்வொரு ரூபியா நாணயமும் 178 gr எடையுடன் இருந்தன. ரூபியாவுக்கான சில்லறை அலகுகள் செப்புக் காசுகளாக இருந்தன. 40 செப்புக் காசுகள் ஒரு ரூபியாவாக இருந்தன. ஷேர் ஷா சூரி இந்த செப்புக் காசுகளுக்கு பைசா எனப் பெயரிட்டார்.
சென்னை மாகாணம்
சென்னை மாகாணமானது கி.பி 1815 வரை ஒரு ரூபாய் நாணயத்தை வெளியிட்டது. ஒரு ரூபாயானது பன்னிரண்டு மதராசு பணத்துக்கு சமமாக இருந்தது.
கிழக்கிந்தய நிறுவனம்
17 ஆம் நூற்றாண்டில், கிழக்கு இந்திய நிறுவனமானது இந்தியாவில் பிரித்தானிய பவுண்டை  அறிமுகப்படுத்த விரும்பியது. ஆனால் ரூபியாவின் புகழ் காரணமாக, இந்தியாவில் பவுண்டு அறிமுகப்படுத்தப்படவில்லை. கிபி 1717 இல் தான் முகலாய பணத்தை நாணயமாக்குவதற்கு ஆங்கிலேயர் முயன்று முகலாயப் பேரரசர் பருக்சியாரிடமிருந்து அனுமதி பெற்றனர். 1835 ஆம் ஆண்டு சீரான நாணயத்துக்காக, 1835 ஆம் ஆண்டு நாணயச் சட்டம் அமலுக்கு வந்தது. புதிய ஒரு ரூபாய் நாணயம் 0.917 வெள்ளியும், 11.66 g எடையும், 30.55 mm விட்டமும் கொண்டிருந்தது. 1835 க்குப் பிறகும் 1862 க்கு முன்பும் தயாரிக்கப்பட்ட ஒரு ரூபாய் நாணயத்தின் பின்புறம் நாட்டின் பெயருக்குப் பதில் "கிழக்கு இந்தியா கம்பெனி" என்ற பெயர் பொறிக்கப்பட்டிருந்தது. 1835 ஆம் ஆண்டு அச்சிட்ட ஒரு ரூபாய் நாணயங்களில் முதன் முதலில் அரசர் வில்லியம் IIII  எனக் குறிக்கப்பட்டது. 1840 க்குப் பிறகு வெளியான நாணயங்களில் அரசி விக்டோரியா (கி.பி 1840 முதல் 1901 ), எட்வர்ட் VII (கி.பி 1903 முதல் 1910 வரை ), ஜார்ஜ் V (1911 முதல் 1936 வரை), ஜார்ஜ் VI (1938 முதல் 1947 வரை) உருவங்கள் இடப்பட்டிருந்தன.
பிரித்தானிய அரசு
இந்தியாவானது கிழக்கிந்திய கம்பெனியின் கட்டுப்பாட்டில் ஒரு நூற்றாண்டு இருந்த பின்னர், 1858 இல் இருந்து பிரித்தானியாவின் நேரடி ஆட்சியின்கீழ் கொண்டுவரப்பட்டது. இது 1947 இல் இந்தியா விடுதைலை அடையும்வரை நீடித்தது. 1835 முதல் 1858 வரை, 1835 ஆம் ஆண்டு நாணயச் சட்டத்தின்படி சீரான ரூபாய் நாணயங்கள் வெளியிடப்பட்டன. 1862 ஆம் ஆண்டில், புதிய ரூபாய் நாணயங்கள் வெளியிடப்பட்டன, இவை ரெகலால் வெளியீடு என அழைக்கப்பட்டன, இதில் ராணி விக்டோரியாவின் முகமும் அடுத்தபக்கம் நாட்டின் பெயராக "இந்தியா" என்றும் அச்சிடப்பட்டிருந்தது. 1835 ஆம் ஆண்டிற்குப் பிகும் 1862 ஆண்டுவரையிலான காலகட்டத்தில் வெளியான ஒரு ரூபாய் நாணயங்களின் பின்புறம் நாட்டின் பெயருக்குப் பதில் "கிழக்கு இந்தியா கம்பெனி" என்ற பெயர் இருந்தது குறிப்பிடத் தக்கது. 1862 முதல் 1939 வரை, ஒரு ரூபாய் நாணயங்கள் 0.917 வெள்ளியிலும், எடை 11.66 g, விட்டம் 30.78 mm, கனம் 1.9 mm என்றவாறு வெளியிடப்பட்டன. நாணயத்தின் மேற்புறம் அரசி விக்டோரியா (1862 முதல் 1901 வரை), எட்வர்ட் VII (1903 முதல் 1910 வரை), ஜால்ஜ் V (1911 முதல் 1936 வரை),  ஜார்ஜ் VI (1938 முதல் 1947வரை) ஆகியோரின் உருவங்கள் முத்திரையாக இடப்பட்டிருந்தன. எட்வர்ட் VIII குறைந்த காலமே ஆட்சியில் இருந்ததால் (1936 சனவரி-திசம்பர்) இவர் உருவம் பதித்த நாணயங்கள் வெளியாகவில்லை.
முதல் மற்றும் இரண்டாம் உலகப்போர்களின் காரணமாக, வெள்ளிக்கு பற்றாக்குறை இருந்தது. இதன் விளைவாக, 0.917 வெள்ளி ரூபாய் நாணயங்கள் 1940 ஆம் ஆண்டில் கால்பங்கு வெள்ளிக் கலவை (0.500) நாணயங்களாக மாற்றப்பட்டன. 1947 ஆம் ஆண்டில் வெள்ளி ஒரு ரூபாய் நாணயங்கள், நிக்கல் நாணயங்களாக மாற்றப்பட்டன.
சுதந்திர இந்தியா
1947 ஆகஸ்ட் 15 அன்று, இந்தியா சுதந்திரம் பெற்றது. பிரித்தானிய அரசின் நாணய அமைப்பு மற்றும் நாணயங்கள் தக்கவைத்துக் கொள்ளப்பட்டன. 1950 ஆகத்து 15, இல் இந்தியா புதிய நாணயங்களை அறிமுகப்படுத்தியது. புதிய நாணயங்கள் அறிமுகப்படுத்துதலானது (ஒரு ரூபாய் நாணயம் உட்பட) பின்வரும் காலவரிசை மற்றும் காரணங்களில் செய்யப்பட்டன;
துணையலகுகள்
1947 ஆம் ஆண்டு முதல் 1957 காலகட்டத்தில், இந்திய ரூபாயானது 16 அணாக்களாக பிரிக்கப்பட்டிருந்தது. ஒவ்வொரு ஆணாவும் நான்கு இந்திய பைசாக்களாக பிரிக்கப்பட்டிருந்தது (1835 முதல் 1947 வரை, ஒவ்வொரு பைசாவும் மூன்று இந்திய தம்பிடிகளாக பிரிக்கப்பட்டது, 1947 இல் தம்பிடி செல்லாததாக்கப்படும் வரை இந்நிலை தொடர்ந்தது). கீழே உள்ள அட்டவணையில் ஒரு ரூபாயும் (1835-தற்போது வரை) அதன் துணை-அலகுகளையும் காட்டுகிறது.
நாணயம் ஆலைகள்
மும்பை, கொல்கத்தா, ஹைதராபாத், நொய்டா ஆகிய இடங்களில் உள்ள இந்திய காசு ஆலைகள் மூலமாக 2017 ஆம் ஆண்டுவரையான காலகட்டங்களில் ஒரு ரூபாய் நாணயங்கள் தயாரிக்கப்படுகின்றன. அனைத்து நாணயங்களும் இந்திய ரிசர்வ் வங்கியால் மட்டுமே விநியோகிக்கப்படுகின்றன.
காசாலை அடையாளங்கள்
1947 முதல் புதிய ஒரு ரூபாய் நாணயங்களில் பின்வரும் அடையாளங்கள் பயன்படுத்தப்பட்டு வருகின்றன.
மேற்கோள்கள்
பகுப்பு:இந்திய நாணயங்கள்
கூடநாணல்
கூடநாணல் (Kooda Nanal) தமிழ்நாடு மாநிலம், தஞ்சாவூர் மாவட்டம், திருக்காட்டுப்பள்ளி தேர்வுநிலை பேரூராட்சியின் 15 ஆம் வார்டு இக்கிராமத்திற்குரியதாகும். இந்த ஊரானது திருக்காட்டுப்பள்ளியிலிருந்து பூதலூர் செல்லும் சாலையில் அமைந்துள்ள முதல் ஊராகும். கடுங்கால் வாய்க்காலுக்கும், பிள்ளைவாய்க்காலுக்கும், இடைப்பட்ட நிலப்பகுதியில் இவ்வூர் அமைந்துள்ளது. மக்கள் வசிப்பிடத்தால் வடக்குக் கூடநாணல் என்றும் தெற்குக் கூடநாணல் என்றும் இவ்வூர் அழைக்கப்படுகிறது.
இதிகாசத்தொடர்பு
பஞ்சபாண்டவர்கள் வனவாசம் சென்று மீண்டும் அவர்கள் ஒருவரையொருவர் கண்ட இடம் கண்டமங்கலம் என்றும் கூடியது கூடநாணலில் என்றும் முன்னோர்களின் கர்ணபரம்பரைச் செய்தி உள்ளது.
மக்கள்
இந்துக்களே பெரும்பான்மையும் வசிக்கிறார்கள். விவசாயம் இவ்வூர் மக்களின் அடிப்படை வாழ்வாதாரமாக உள்ளது. நெல், கரும்பு, வாழை முதலானவை சாகுபடி செய்யப்படுகின்றன.
கல்வி
இவ்வூரில் ஒரு ஊராட்சி ஒன்றியத் தொடக்கப்பள்ளி மற்றும் ஒரு அங்கன்வாடி பள்ளியும் செயல்பட்டு வருகின்றன.
கோயில்கள்
வடக்குக்கூடநாணலில், இரட்டைப்பிள்ளையார், சாம்பான், சங்கிலிகருப்பு, மதுரைவீரன் ஆகிய தெய்வங்களுக்கான கோயில் உள்ளது.
கடுங்கால் வாய்க்கால் வழித்தடத்தில் நாகதேவதை கோயில் உள்ளது. வெள்ளத்தில் அடித்துவரப்பட்டு இங்கே கோயில்கொண்ட சிவலிங்கம் பிரதிஷ்டை செய்யப்பட்டு வழிபாடு செய்யப்பட்டுவருகிறது.
ஊரின் தெற்குப்புறம் குளத்தாளம்மன் கோவில் உள்ளது. முதலில் குளத்தாளம்மனை வழிபட்ட பிறகே ஏனைய தெய்வங்களை வழிபடும் பழக்கம் உள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
இழைய-வளி விகிதம்
கதிர் மருத்துவத்தில் இழைய-வளி விகிதம் அல்லது திசு-வளி விகிதம் (Tissue-Air ratio, TAR, அல்லது Tissue to Air Ratio) என்பது உடல் மாதிரிப் பொருளில் (phantom) கதிர் மூலத்திலிருந்து ஒரு குறிப்பிட்ட தொலைவில் ஏற்றுக் கொள்ளப்பட்ட கதிர் ஏற்பளவு வீதத்திற்கும் அதே தொலைவில் வளியில் கதிர் ஏற்பளவு வீதத்திற்கும் உள்ள விகிதமாகும்.
பல புல அளவுகளுக்கும் இழையத்தில் பல ஆழங்களுக்கும் அளவீடுகள் எடுக்கப்படுகின்றன. இது கதிர் மருத்துவத்தில் கூடிய அளவில் பயன்படும் ஒரு காரணியாகும். பல ஆழத்திற்கும் பல புல அளவுகளுக்கும் இழைய-வளி விகிதம் அடங்கிய அட்டவணை உள்ளது.
திசு-வளி விகிதத்தைப் போல் திசு-மாதிரிப் பொருள் Tissue- Phantom Ratio, TPR) விகிதமும் கதிர் மருத்துவதில் கதிர்வீச்சிக் கால அளவினைக் காணப் பயன்படும்  ஒரு முக்கிய காரணியாகும்.இது ஒரு குறிப்பிட்டத் தொலைவில் மாதிரிப் பொருளில் கணித்த ஏற்பளவிற்கும் அதேத் தொலைவில்அதே புள்ளியில் d செ.மீ.ஆழத்தில்,பெறப்பட்ட ஏற்பளவிற்குமுள்ள விகிதமாகும்.இந்த d செ.மீ. உச்ச ஏற்பளவினைக் கொடுக்கும் புள்ளியானால் திசு மாதிரிப் பொருள் விகிதமே விழுக்ககாட்டில் ஆழ ஏற்பளவாகும் (%DD).மருத்துவம் திட்டமிடலில் இவையாவும் முக்கிய காரணிகளாகும்.அனைத்திற்கும் அட்டவணைகள் உள்ளளன.
மேற்கோள்கள்
பகுப்பு:கதிர் மருத்துவம் பகுப்பு:மருத்துவ இயற்பியல்
அயன் பிளேக்மோர்
அயன் பிளேக்மோர் (Ian Blakemore, பிறப்பு: மே 13 1965) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1993 ஆண்டுகளில், ஏ-தர துடுப்பாட்டப்போட்டியில் பங்குகொண்டார்.
வெளி இணைப்பு
அயன் பிளேக்மோர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 8 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1965 பிறப்புகள் பகுப்பு:ஹியர்போர்ட்சையர் துடுப்பாட்டக்காரர்கள் பகுப்பு:வாழும் நபர்கள்
சேர்வராயன் மலை
right|300px|thumb|சேர்வராயன் மலைப்பகுதி right|300px|thumb|1860 களில் சேர்வராயன் மலைப்பகுதிகளில் எடுக்கப்பட்ட இரு ஆண் மற்றும் பெண் மலையாளிகள் (மலைவாழ் பழங்குடிமக்கள்)
சேர்வராயன் மலைப் பகுதி தமிழ்நாட்டில் உள்ள சேலம் நகருக்கு அருகில் காணப்படும் மலைத்தொடர்ச்சியாகும். இது கல்வராயன் மலையின் மேற்கில் தனக்கென 400 ச. கி.மீ. பகுதியை கொண்டுள்ளது. வாணியாற்றுப் பள்ளத்தாக்கு கிழக்கு, மேற்கு பகுதியாக இம்மலையைப் பகுக்கின்றது. இம்மலை கடல்மட்டத்தை விட 4000 - 5000 அடி உயரம் கூடுதலாகும். இந்த மலையில் இயற்கையின் ஊற்றாக நிறைய மரங்களும், மூலிகைச் செடிகளும், காட்டு விலங்குகளும் இருக்கின்றன. மலையாட்கள் (மலையாளிகள் - மலை வாழ் பழங்குடிமக்கள்) மற்றும் வெள்ளாளர்கள் மிகுந்துக் காணப்படுகிறார்கள். . இம்மலையில் காப்பி (Coffee) ,பழவகைகள் விளைவிக்கப்படுகிறது. இம்மலையில் உள்ள பெரிய ஊரான ஏற்காடு நகரம் புகழ்பெற்ற ஒரு சுற்றுலா இடமாகும்.
இது பண்டையக்காலத்தில் சேர மன்னன் நிலமாகவும் அவன் ஆண்ட நிலப்பகுதியாகவும் இருந்திருக்கக்கூடும். இதிலிருந்தே சேர்வராயன் என்றப் பெயர் மருவியிருக்கக் கூடும் என சொல்லப்படுகிறது.
அமைப்பு
சேர்வராயன் மலைகளானது மல்லாபுரம் மலைத்தொடருக்கும் மஞ்சவாடிக் கணவாய்க்கும் இடையில் பரந்து கிடக்கின்றன. இம்மலைத் தொடர் பதினேழு கல் நீளமும் பன்னிரண்டு கல் அகலமும் உடையது. இதன் பரப்பு 100 சதுர மைல் ஆகும். இத்தொடரின் தென் சரிவு செங்குத்தானது. கடல் மட்டத்திலிருந்து 4000 அடியிலிருந்து 4800 அடிவரை உயரமுடையது. இச்சரிவில் குண்டூர், தப்பக்காடு என்ற சிற்றூர்கள் இருக்கும் இடமும், பழமலை உயர்ந்து செல்லும் இடமுமே சமவெளிகளாம். ஆனால் வடசரிவு செங்குத்தானதல்ல. அது பரந்து சிறிது சிறிதாகத் தாழ்ந்து செல்லுகிறது.
இம்மலைத் தொடரானது நடுவில் ஓடும் வாணியாற்றின் பள்ளத்தாக்கால் இரண்டு பிரிவாகப் பிரிக்கப்படுகிறது. இவ்விரண்டு பிரிவுகளும் அமைப்பில் வேறுபடுகின்றன. கிழக்குப்பகுதி மழை நீரால் அரிக்கப்பட்ட் ஆற்றுப்படுகைகளைக் கொண்டது. மேற்குப்பகுதி பருத்து உயர்ந்த மலைகளைக் கொண்டது. கிழக்குப் பகுதியில் தலைச்சோலை, மாறமங்கலம் என்ற ﻿இரண்டு பீடபூமிகள் உள்ளன. அப்பீடபூமிகளை இணைக்கும் இடைநிலத்தில் கோட்டன்சேது என்ற சிற்றூர் அமைந்துள்ளது. மேற்குப் பகுதியை மேலும் இரு பகுதிகளாகப் பிரிக்கலாம். ஒன்று வாணியாற்றிற்கும் காடையாம்பட்டி ஆற்றிற்கும் இடைப்பட்ட பகுதி. மற்றாெரு பகுதி ஒழுங்கற்ற பீடபூமி. இப்பகுதியில்தான் ஏற்காடு அமைந்துள்ளது. இப்பீடபூமி வடக்கிலுள்ள சந்நியாசிமலை என்று கூறப்படும் டஃப் மலை (Duffs Hill-5231') யோடு முடிவுறுகின்றது. இதற்கு மேற்குப் பக்கத்தில் தாழ்வான மற்றாெரு மலை தலை நீட்டிக்கொண்டிருக்கிறது. அம்மலையின் மேலுள்ள பீடபூமி, கடல் மட்டத்திலிருந்து 2800-லிருந்து 2900 அடி உயரமுடையது. அதன்மீது தான் மலையாளிகள் (மைப் பழங்குடியினர்) வாழும் கொண்டையனூர், சோனப்பாடி என்ற ஊர்கள் உள்ளன.
மற்றாெரு பகுதி பல மலைச்சிகரங்களை இணைக்கும் தொடர் ஒன்றைக் கொண்டு விளங்குகிறது. அத்தொடரின் மேற்கில் நாகலூர் பீடபூமியும், கிழக்கில் பச்சை மலைப் (Green Hill) பீடபூமியும் உள்ளன. இத் தொடருக்கு அருகில் குறிப்பிடத்தக்க வேறுபல சிகரங்களும் உள்ளன. அவை சேர்வராயன் சிகரம் (5,342') பிளேன் ஃபில் சிகரம் (5,410'), பாலமடி சிகரம் (5,370') காவேரி சிகரம் (5,086') என்பன. புலிவாரை சிகரத்தை (4,576') நோக்கி இடதுபுறம் செல்லும் தொடரும், வாணியாற்றின் பள்ளத்தாக்கை நோக்கி வலதுபுறம் செல்லும் தொடரும் காவேரி சிகரத்தில் இரண்டாகப் பிரிக்கப்படுகின்றன.
நாகலூர் பீடபூமியின் எல்லாப் பகுதிகளும் அநேகமாகக் கடல் மட்டத்திலிருந்து 4000 அடிக்குக் குறைந்தே இருகின்றன. இப்பீடபூமியிலிருந்து நோக்கினால் வேப்பாடிப் பள்ளத்தாக்கு நன்றாகத் தென்படும். வேப்பாடிப் பள்ளத்தாக்கிற்கு மேற்கில் ﻿ஏரிமலைத் தொடர் உள்ளது. பச்சைமலைப் பீடபூமியிலிருந்து பார்ப்போருக்கு வாணியாற்றின் பள்ளத்தாக்கும், ஹாதார்ன் சிகரம் (Hawthorne cliff—4,899') தேன் சிகரம் (Honey Rocks 4,533) முதலிய அழகிய உச்சிகளும் தென்படும். தேன் சிகரத்திற்கு எதிரில் ஒருகல் தொலைவில், கடல் மட்டத்திலிருந்து 2,490' உயரத்தில் வாணியாறு இழிந்து செல்கிறது. இந்த மலைப்பகுதிகளில் தொப்பூர் ஆறு, சரபங்க, வாணியாறு ஆகியவை தோன்றுகின்றன.
கால நிலை
சேர்வராயன் மலையின் மிதமான தட்ப வெப்பம் நிலவுகிறது. சேர்வராயன் மலைகளில் அதிகபட்ச அளவாக 82° வெப்பமும் குறைந்தபடச அளவாக 60 1/2° இருந்துள்ளது. அநேகமாகக் கோடைக் காலங்களில் 80° க்கு மேல் வெப்பநிலை இருப்பதில்லை. அநேகமாகக் கோடை நாட்களில் (ஏப்ரல், மே) 77° தான் இருப்பது வழக்கம். குளிர் காலங்களில் (திசம்பர்) வெப்ப நிலை 67° தான் இருப்பது வழக்கம். எப்பொழுதாவது ஓரிரு நாட்களில் வெப்பநிலை 64° க்கு வருவதுண்டு. சேர்வராயன் மலைகளின் மீது ஆண்டுக்குச் சராசரி 41 அங்குல மழை பெய்கிறது.
வளங்கள்
கி. பி. 1886-ஆம் ஆண்டு அளவையின்படி சேர்வராயன் மலைக்காடுகள் 113 சதுரமைல் பரப்புள்ளதாக இருந்தது. சேர்வராயன் மலைகளில் ஜெரேனியம் பச்சோலி, பெப்பெர் மெண்ட், யூக்கலிப்டஸ், சிற்றடோரா என்ற மணச் செடிகள் விளைகின்றன. இந்தியாவிலேயே இச்செடிகள் வளர்வதற்குரிய தட்ப வெப்பநிலை இங்கு தான் ஏற்றதாக உள்ளது என்று கூறப்படுகிறது. இந்த மலைப்பகுதியில் சுண்ணாம்புக்கல், பாக்சைட் போன்ற கனிமங்கள் கிடைக்கின்றன.
சேர்வராயன் மலைகளின் அடிவார்களில் குறைந்த அளவு கடமான்கள் காணப்படுகின்றன. மலைப்பகுதிகளில் கரடி, சிறுத்தை நாகப் பாம்பு, கட்டுவிரியன், பச்சைப் பாம்பு, குறுமலைப் பாம்பு சேர்வராயன் மலை மண் பாம்பு போன்ற உயிரினங்கள் காணப்படுகின்றன.
பழங்குடிகள்
சேர்வராயன் மலைகளில் வாழும் பழங்குடிகள் மலையாளிகள் எனப்படுகின்றனர். இவர்கள் மொழி கொச்﻿சைத் தமிழ். ‘கவுண்டர்’ என்ற சாதிப் பெயரைத் தங்கள் பெயருடன் சேர்த்து வழங்குகின்றனர். இவர்கள் தங்களுக்குச் சொந்தமான நிலங்களில் பயிர்த் தொழில் செய்தும், காபித் தோட்டங்களில் கூலிகளாகப் பணி செய்தும் வாழ்கின்றனர். சேர்வராயன் மலை உச்சியில் இவர்களுடைய குல தெய்வமான சேர்வராயன் கோயில் உள்ளது.
சைவ சித்தாந்தம்
thumb|சைவ சமயத்தின் வளர்ச்சிப் படி நிலைகள்
சைவ சித்தாந்தம் (Saiva Siddhantam) என்னும் தத்துவப் பிரிவு சிவனை முழுமுதற் கடவுளாகக் கொண்டு வழிபடுகின்ற சமய நெறி சைவ சமயத்துக்கு அடிப்படையாக விளங்குகிறது. சித்தாந்தம் என்பது சிந்தித்துக் கண்டறிந்த முடிவான உண்மை எனப் பொருள்படும். (அந்தம் - முடிவு). ஆன்மீகம் தொடர்பான பல்வேறு கருத்துக்களையும் ஆராய்ந்து சிந்தித்து முடிந்த முடிவாகக் காணப்பட்டது சைவசித்தாந்தம்.
சைவ சித்தாத்தினை வேதாந்தம் எனும் மரத்தில் காய்த்த பழுத்த கனி என்கிறார் குமர குருபரர். சைவ சித்தாந்தம் திராவிட அறிவின் சிறந்த வெளிப்பாடு என்று ஜி.யு.போப் குறிப்பிடுகின்றார்.
சிவ வணக்கம்
சிவ வணக்கம் ஆரியருக்கு முற்பட்ட இந்தியாவிலேயே தோன்றியதாகச் சில அறிஞர்கள் கருதுகிறார்கள். சிந்து வெளியில் கண்டெடுக்கபட்ட சிவலிங்க வடிவங்கள் இதற்குச் சான்றாக இருப்பதாகவும் அவர்கள் கருதுவர்.
இவ்வாறு சிவ வணக்கத்துக்குரிய சான்றுகள் ஆரியருக்கு முற்பட்ட காலங்களிலிருந்தே கிடைத்து வந்தாலும், சைவ சித்தாந்தம் ஒரு தத்துவப் பிரிவாக உருவானது பொ.ஊ. ஐந்தாம் நூற்றாண்டளவிலேயே என்று கருதப்படுகின்றது. இக்காலப் பகுதியில் வாழ்ந்த திருமூலரால் எழுதப்பட்டதும், சைவ சித்தாந்தத்தின் சாரம் என்றும் கருதப்படும் திருமந்திரம் என்னும் நூலிலேயே சைவ சித்தாந்தம் என்ற சொற்பயன்பாடு முதல் முதலில் காணப்படுகின்றது.
சைவ சித்தாந்தத்தின் அடிப்படை நூல்கள்
இந்தியாவில் இந்து சமயத்தின் பெரும்பாலான தத்துவப் பிரிவுகள் வேதங்களையும் அவற்றின் இறுதிப்பகுதியாகக் கொள்ளப்படும் உபநிடதங்களையும் அடிப்படையாகக் கொண்டிருக்க, சைவ சித்தாந்தம் வேதங்களையும், ஆகமங்களையும் அடிப்படையாகக் கொண்டுள்ளது. ஏராளமான ஆகமங்கள் உள்ளன. இவற்றுள் சில சைவ சமயத்துக்கும், வேறுசில வைணவ சமயத்துக்கும், மற்றவை சாக்த சமயத்துக்கும் உரியவை. சைவ சித்தாந்தத்துக்கு அடிப்படையான சைவ ஆகமங்கள் 28 ஆகும். இவற்றுட் தலையாயவை காமிகாகமம், காரணாகமம் என்பன.
சைவ சித்தாந்தத்தை விளக்கும் நூல்களில் சிறப்பானதாகக் கருதப்படுவது மெய்கண்டார் எழுதிய சிவஞான போதம் ஆகும். இதனுடன் சேர்த்து பல ஆசிரியர்களால் எழுதப்பட்ட 14 நூல்கள் சைவ சித்தாந்தத் தத்துவ விளக்க நூல்களாகும். இவற்றுட் தலையாய சிவஞான போதத்தை இயற்றிய மெய்கண்டாரின் பெயரைத் தழுவி இவை மெய்கண்ட சாத்திரங்கள் என வழங்கப்படுகின்றன.
சைவ சித்தாந்த சாத்திரங்கள் பற்றித் தமிழில் எழுந்த நூல்களைப் போன்றே வடமொழியிலும் சில நூல்கள் எழுந்துள்ளன. பொ.ஊ. 8–12 நூற்றாண்டுகளுக்கு இடைப்பட்டதான அட்டப்பிரகரணம் எனும் தொகுப்பிலுள்ள எட்டு நூல்களை அவ்வகையுள் குறிப்பிடலாம். அவை,
என்பனவாகும்.
தத்துவ அடிப்படைகள்
ஆகிய மூன்றையும் என்றென்றும் உள்ள நிலைத்த பொருள்களாக ஏற்றுக்கொள்வது சைவ சித்தாந்த தத்துவத்தின் அடிப்படையாகும். சைவ சித்தாந்தத்தின்படி இம் மூன்றுமே முதலும் முடிவும் இல்லாதவை. இதனால் இவை மூன்றையுமே யாரும் படைத்ததில்லை என்கிறது சைவ சித்தாந்தம். ஆயினும், என்றும் நிலைத்திருக்கும் இம் மூன்றும் வெவ்வேறு இயல்புகளைக் கொண்டவை எனக்கூறும் இத் தத்துவம் இவை பற்றிப் பின்வருமாறு விளக்குகின்றது.
சித்தாந்தமும் வேதாந்தமும்
"உமாபதி சிவம் நெஞ்சுவிடுதூது என்னும் சிந்தாந்த பிரபந்தத்தில் உலகாயதம், வேதாந்தம், பௌத்தம், சமணம், மீமாம்சகம் ஆகிய தத்துவங்களைச் சித்தாந்தப் பார்வையில் மறுத்துக் கூறிச் சித்தாந்த சைவத்தினை நிலைநாட்டியுள்ளார்."
வெளி இணைப்புகள்
பகுப்பு:தமிழர் மெய்யியல்
பாவாகத்
பாவாகாத் என்பது குஜராத் மாநிலத்தில் வதோதராவிலிருந்து 46 கிலோமீட்டர் (29 மைல்) தொலைவில் உள்ள பஞ்சமகால் மாவட்டத்தில் ஒரு மலைப் பிரதேசம் ஆகும். ஒவ்வொரு நாளும் ஆயிரக்கணக்கான பக்தர்கள் கொண்டாடப்படும் புகழ்பெற்ற மகாகாளி கோயிலாக இது அறியப்படுகிறது. இது ராத்வாஸால் ஆதிக்கம் நிறைந்த பழங்குடிப் பகுதியாகும். இந்த வட்டாரத்தின் பரப்பளவு 2004-இல் யுனெஸ்கோவின் உலக பாரம்பரிய தளமாக இருந்தது.
புவியியல் அமைப்பு
thumb|[//en.wikipedia.org/wiki/Pavagadh_Hill Pavagadh Hill]'s Footsteps பாவாகாத் மலைத்தொடர் 822 மீட்டர் உயரம் கொண்டது. மலையின் கிழக்குப் பக்கத்தில், திரு ஹரி பாரி என்பவரால் இயங்கும் இரங்க்பூர் ஆசிரமம் உள்ளூர் பழங்குடியினரை உயர்த்துவதற்காக வேலை செய்கிறது. 490 மீட்டர் உயரத்தில் இருக்கும் பீடபூமியை "மச்சி ஹவேலி" என்று அழைக்கப்படுகிறது.
மருதங்கோடு ஊராட்சி
மருதங்கோடு ஊராட்சி (Maruthencode Gram Panchayat), தமிழ்நாட்டின் கன்னியாகுமரி மாவட்டத்தில் உள்ள மேல்புறம் வட்டாரத்தில் அமைந்துள்ளது. இந்த ஊராட்சி, விளவன்கோடு சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7633 ஆகும். இவர்களில் பெண்கள் 3878 பேரும் ஆண்கள் 3755 பேரும் உள்ளனர். 2018 ஆம் ஆண்டு முன்மாதிரி கிராமத் திட்டத்தில் இவ்வூராட்சியை அதன் மக்களவை உறுப்பினர் பொன். இராதாகிருஷ்ணன் தத்தெடுத்தார்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திலகநாயகம் போல்
லயனல் திலகநாயகம் போல் (6 சூலை 1941 - டிசம்பர் 5, 2009, அகவை 68) யாழ்ப்பாணத்தைச் சேர்ந்த கருநாடக இசைப் பாடகர். அண்ணாமலைப் பல்கலைகழகத்தில் பயின்று சங்கீத பூசணம் பட்டம் பெற்ற முதல் யாழ்ப்பாணத்தவர் என்று அறியப்படுபவர்.
வானொலியில்
இலங்கை வானொலியில் இசைக்கச்சேரிகளை வழங்கியதோடு, பல மெல்லிசைப் பாடல்களையும் பாடியிருக்கிறார். ரூபவாகினி தொலைக்காட்சி, மற்றும் இலங்கை ஒலிபரப்புக் கூட்டுத்தாபனம் என்பவற்றின் முதற்தர கலைஞராகவும் இவர் திகழ்ந்துள்ளார்.
ஆசிரியப்பணி
யாழ்ப்பாணம் மத்திய கல்லூரியில் இசையாசிரியராக பணியாற்றிய இவர், பதவி உயர்வுபெற்று உதவிக் கல்விப் பணிப்பாளராகப் பணியாற்றி ஓய்வு பெற்றவர். யாழ் பல்கலைக்கழகத்தின் வெளிவாரி விரிவுரையாளராகவும், பரீட்சகராகவும் கடமையாற்றியுள்ளார்.
வெளி இணைப்புகள்
பகுப்பு:ஈழத்து மெல்லிசைப் பாடகர்கள் பகுப்பு:ஈழத்துக் கலைஞர்கள் பகுப்பு:ஈழத்துக் கருநாடக இசைக் கலைஞர்கள் பகுப்பு:1941 பிறப்புகள் பகுப்பு:2009 இறப்புகள் பகுப்பு:யாழ்ப்பாணத்து நபர்கள்
கதிர் (இயக்குநர்)
கதிர் (Kathir) இந்தியத் திரைப்பட இயக்குனரும், தயாரிப்பாளரும், திரைக்கதை எழுத்தாளருமாவார். இவர், முக்கியமாக தமிழ்த் திரைப்படத்துறையில் பணியாற்றுகிறார்.
ஆரம்ப கால வாழ்க்கை
இந்தியாவின் தமிழ்நாடு திருநெல்வேலி மாவட்டத்தின் ராதாபுரம் வட்டத்திலுள்ள கல்கரை என்ற சிறிய கிராமத்தில் கதிர் பிறந்தார். கதிர் தனது மூன்று சகோதரிகளுடன் ஒரே மகனாக நடுத்தர குடும்பத்தில் வளர்ந்தார். இவரது தந்தை சுபாஷ் ஒரு விவசாயி, தாய் இசக்கியம்மாள் இவரது தந்தையின் விவசாயத்தில் உதவினார். கதிர் தனது தொடக்கப் பள்ளியை கல்கரை கிறிஸ்தவத் தொடக்கப்பள்ளியில் பயின்றார். தனது 5 ஆம் வகுப்பை அங்கேயே முடித்து, வடக்கங்குளம், நேரு நடுநிலைப்பள்ளியில் சேர்ந்தார். அங்கு தனது 8 ஆம் வகுப்பை முடித்த பின்னர், வடக்கங்குளத்தின் கான்கார்டியா உயர்நிலைப் பள்ளியில் 9 ஆம் வகுப்பில் ஓராண்டு மட்டுமே படித்தார். பின்னர் வடக்கங்குளத்தில் உள்ள புனித தெரசா பள்ளியில் சேர்ந்து தனது பள்ளிப் படிப்பை முடித்தார். கதிர் சென்னை நுண்கலை மற்றும் கைவினைக் கல்லூரியில் சேர்ந்தார். நுண்கலைகளில் ஐந்தாண்டுப் படிப்பு செய்த இவர், நுண்கலை சான்றிதழ் பட்டம் பெற்றார்.
தொழில்
கதிர் மூன்றாம் பிறை (1981), அந்த 7 நாட்கள் (1981), டார்லிங், டார்லிங், டார்லிங் (1982) மற்றும் மணிரத்னத்தின் பகல் நிலவு (1985) போன்ற படங்களில் திரைத் துறையில் ஒரு சுவரொட்டி வடிவமைப்பாளராக தனது தொழில் வாழ்க்கையை ஆரம்பித்தார். இவர் கல்லூரியில் படிக்கும் போதே தனது கைச்செலவுக்கு இந்தப் பணியைச் செய்தார்.
பாண்டியராஜன் மற்றும் ஜி. எம். குமார் ஆகியோரிடம் உதவி இயக்குநராக பணியாற்றினார். 2001 ஆம் ஆண்டில், இவர் தனது சொந்த தயாரிப்பு நிறுவனமான "சவுண்ட் லைட் ஸ்டுடியோ"வை நிறுவினார். இதன் மூலம் இவர் காதல் வைரஸ் என்ற படத்தைத் தயாரித்தார். இப்படத்தை தமிழகம் முழுவதும் விநியோகித்தார். 1996 ஆம் ஆண்டில், காதல் தேசம் பாக்ஸ் ஆபிஸில் ₹ 10 கோடி வசூல் செய்ததில் இவரது தொழில் வாழ்க்கையில் மிகப்பெரிய வெற்றியாக உருவெடுத்தது. கதிர், "திரைக்கதை" எழுதி 1997 ஆம் ஆண்டளவில் ஐலவ்யூ என்ற பெயரில் ஒரு திரைப்படத்தை தயாரிக்கத் தயாரானார். படத்தைத் தயாரிக்க முடியாமல் போனதால், இவர் இந்த முயற்சியைத் தவிர்த்தார். 1999 ஆம் ஆண்டின் பிற்பகுதியில் "பெங்களூரு" என்ற தலைப்பில் ஒரு திட்டத்திற்கு முந்தைய தயாரிப்பு பணிகளை சுருக்கமாகத் தொடங்கினார்.
தனிப்பட்ட வாழ்க்கை
இவர் 2013 இல் சாந்திநிதேவியை மணந்தார்.
மேற்கோள்கள்
பகுப்பு:வாழும் நபர்கள் பகுப்பு:திருநெல்வேலி மாவட்ட நபர்கள் பகுப்பு:தமிழ்த் திரைப்பட இயக்குநர்கள்
பனப்பாக்கம் ஊராட்சி, திருவள்ளூர்
பனப்பாக்கம் ஊராட்சி (Panapakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவாலங்காடு வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1777 ஆகும். இவர்களில் பெண்கள் 880 பேரும் ஆண்கள் 897 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மு. அ. முத்தையா
'''மு. அ. முத்தையா செட்டியார்' (M. A. Muthiah Chettiar'', 5 ஆகத்து 1905 - 12 மே 1984) ஒரு தமிழக அரசியல்வாதி, சமூக சேவகர், சென்னை மேயர், சென்னை மாநிலத்தின் சட்டமன்ற உறுப்பினர் மற்றும் சட்டமேலவை உறுப்பினர் ஆவார். இவர் சென்னை மாநிலத்தின் இரண்டாவது சட்டமன்றத்திற்கு 1957 ல் நடைபெற்ற தேர்தலில் காரைக்குடி சட்டமன்றத் தொகுதியிலிருந்து இந்திய தேசிய காங்கிரசு கட்சியின் சார்பாக தேர்ந்தெடுக்கப்பட்டார்.
இளமைக் காலம்
இவர் ஆகத்து 5, 1905 ஆம் ஆண்டு செட்டிநாட்டின் ராஜா மற்றும் நாட்டுக்கோட்டை நகரத்தார் சமூகத்தைச் சேர்ந்த புகழ்பெற்ற டாக்டர் மு. அண்ணாமலை செட்டியாருக்கு மகனாகப் பிறந்தார். முத்தையா சென்னை வேப்பேரியில் பிரசன்டேசன் கான்வென்ட் பள்ளி, ஈவார்ட் பள்ளி, ராமானுஜம் செட்டியார் உயர்நிலைப்பள்ளி மற்றும் திருச்சி செயின்ட் ஜோசப் உயர்நிலைப்பள்ளி ஆகிய பள்ளிகளில் கல்வி பயின்றார். 1925 ஆம் ஆண்டில் சென்னை மாநிலக் கல்லூரியில் இளங்கலைப் பட்டம் பெற்றார்.
அரசியல் வாழ்வு
பின்னர் 1929 ஆம் ஆண்டு தமது 24 ஆம் வயதில் சென்னை நகராட்சி உறுப்பினரானார். 1931 ஆம் ஆண்டில் சென்னை நகராட்சியின் தலைவராக தேர்ந்தெடுக்கப்பட்டார். அதனைத் தொடர்ந்து 1933 ஆம் ஆண்டு சென்னை மாநகரத் தந்தையாகவும் தேர்ந்தெடுக்கப்பட்டார். 1936 ஆண்டு சட்டசபைக்கு உறுப்பினராக தேர்ந்தெடுக்கப்பட்டு கல்வி, மருத்துவம், சுங்கம் ஆகிய துறைகளின் அமைச்சர் ஆனார்.
வெளி இணைப்புகள்
பகுப்பு:தமிழக அரசியல்வாதிகள் பகுப்பு:1905 பிறப்புகள் பகுப்பு:1984 இறப்புகள் பகுப்பு:சென்னை நகரத்தந்தைகள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:நாட்டுக்கோட்டைச் செட்டியார்கள்
சித்தூர்வாடி ஊராட்சி
சித்தூர்வாடி ஊராட்சி (Chitthoorvadi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள ஆர் எஸ் மங்கலம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1512 ஆகும். இவர்களில் பெண்கள் 775 பேரும் ஆண்கள் 737 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பிஷப் ஹெபர் கல்லூரி
பிஷப் ஹெபர் கல்லூரி (BISHOP HEBAR COLLEGE) என்பது தென்னிந்திய திருச்சபையின் திருச்சிராப்பள்ளி - தஞ்சாவூர் மறைமாவட்டத்தால் நிறுவப்பட்ட ஒரு மத சிறுபான்மை கல்வி நிறுவனமாகும். 21 மே 2001 அன்று தேசிய மதிப்பீட்டு மற்றும் அங்கீகார கவுன்சில் (NAAC) 5 நட்சத்திரங்களுடன் கல்லூரி அங்கீகாரம் பெற்றது, மேலும் மார்ச் 31, 2007 அன்று ஏ + மட்டத்தில் மறு அங்கீகாரம் பெற்றது. மேலும் எங்கள் கல்லூரி யுஜிசியால் "சிறந்த திறனுக்கான கல்லூரி" என்று அங்கீகரிக்கப்பட்டது செப்டம்பர் 2011. மறுசீரமைப்பின் 3 வது சுழற்சியில், தேசிய கல்வி தரபாட்டு நிறுவனம் (NAAC) கல்லூரிக்கு 'ஏ' தரத்துடன் வழங்கியது
அறிமுகம்
ஹெபர் மெமோரியல் பள்ளி 1864 ஆம் ஆண்டில் ஒரு முழு உயர்நிலைப் பள்ளியாக மாறி, 1882 ஆம் ஆண்டில் முதல் தரக் கல்லூரியாகவும் உயர்த்தப்பட்டது. அப்போது எஸ்.பி.ஜி(SPG) கல்லூரி என்று அழைக்கப்பட்டது. திருச்சிராப்பள்ளியில் நிறுவப்பட்ட முதல் கல்லூரி இதுவாகும். 1920 களின் பிற்பகுதியில் இந்த கல்லூரி பிஷப் ஹெபர் கல்லூரி என்று அறியப்பட்டது, அதன் வைர விழா 1926 ஆம் ஆண்டில் அப்போதைய மெட்ராஸ் ஆளுநர் லார்ட் கோசனின் தலைமையில் கொண்டாடப்பட்டது.
படிப்புகள்
பதின்மூன்று இளங்கலை, பதினெட்டு முதுகலை மற்றும் நான்கு முதுகலை டிப்ளோமா திட்டங்கள் ஆகியன திட்டங்கள் வழங்கப்பட்டு வருகின்றன..
பகுப்பு:திருச்சிராப்பள்ளி மாவட்ட பல்கலைக்கழகங்களும் கல்லூரிகளும் பகுப்பு:பாரதிதாசன் பல்கலைக்கழக இணைவுக்கல்லூரிகள்
திருப்பல்லாண்டு வியாக்கியானம்
திருப்பலலாண்டு வியாக்கியானம் என்பது பெரியாழ்வார் திருமொழி முதல் நான்கு பத்துக்கும் எழுதப்பட்ட விரிவுரை ஆகும். பெரியவாச்சான் பிள்ளை நாலாயிர திவ்வியப் பிரபந்தம் நூல் முழுமைக்கும் மணிப்பிரவாள நடையில் வியாக்கியானம் எழுதினார். அவற்றில் பெரியாழ்வார் திருமொழி முதல் நான்கு பத்துக்கும் எழுதப்பட்ட உரை கிடைக்கவில்லை. இந்தப் பகுதிக்கு மட்டும் மணவாள மாமுனிகள் வியாக்கியானம் எழுதியிருக்கிறார்.
இந்த உரை மணிப்பிரவாள நடையில் எழுதப்பட்டிருப்பினும் சில இடங்களில் நல்ல தமிழ்நடையும் இதில் அமைந்துள்ளது. எடுத்துக்காட்டு
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:வைணவ இலக்கியங்கள்
25 வேப்பம்பட்டு ஊராட்சி
25 வேப்பம்பட்டு ஊராட்சி (25 Veppampattu Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவள்ளூர் வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2974 ஆகும். இவர்களில் பெண்கள் 1442 பேரும் ஆண்கள் 1532 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மோனா சிங்
மோனா சிங் (Mona Singh) அக்டோபர் 8, 1981இல் பிறந்த இந்திய நடிகை மற்றும் தொலைக்காட்சி தொகுப்பாளர் ஆவார். இவர், "ஜாசி ஜெய்சி கொய் நகின்" தொலைக்காட்சித் தொடரில், ஜாசி (ஜஸ்மீட் வாலியா) கதாபாத்திரத்திலும், "க்யா ஹூஆ தேரா வாடா", "ஜலக் திக்லா ஜா" போன்ற தொடர்களிலும், 3 இடியட்சு. திரைப்படத்தில் நடித்ததின் மூலமாகவும் அறியப்படுகிறார். இவர், பாலாஜி டெலிபிலிம்ஸ் நிகழ்ச்சிகளான "க்யா ஹூஆ தேரா வாடா" மற்றும் ''ப்யார் கோ ஹொ ஜானே டோ" தொலக்காட்சித் தொடர்களில் முக்கிய கதாபாத்திரத்தில் நடித்துள்ளார். இவர் ஜூன் 2016இல், "கவச்...காளி சக்தியோன் சே" தொடரில் பரிதியாக தோன்றியுள்ளார்.
தொழில்
சிங் "ஜாசி ஜெய்சி கொய் நகின்" தொலைக்காட்சித் தொடரில் முக்கிய கதாபாத்திரத்தில் நடித்து தன் தொழில் வாழ்க்கையை ஆரம்பித்தார். இவர் 2006இல் சோனி தொலைக்காட்சியின் நிகழ்ச்சியான "ஜலக் திக்லா ஜா" வில் கலந்துகொண்டு வெற்றி பெற்றார். மேலும், இவர் தன் எதிர்காலத்தில் திரைப்படங்களை எடுப்பதாக திட்டம் இருக்கிறது எனவும், அதில் ஒன்று பாபி புஷ்கர்ணாவுடன் இருக்கும் எனவும் அறிவித்தார். 2006 ஆம் ஆண்டு ஜூன் மாதம், அவர் இசை நிகழ்ச்சிகளை நடத்துவதற்காக பல நடிகர்களுடன் ஒரு உலக சுற்றுப்பயணத்தை மேற்கொள்வார் என எதிர்பார்க்கப்பட்டார்.
2007 ஆம் ஆண்டு மார்ச் மாதத்தில், சோனி பொழுதுபோக்கு தொலைக்காட்சி அலைவரிசையுடன் 13 மாதங்களுக்கு,  அத் தொலைக்காட்சியின் பிராண்ட் தூதராக ஒரு பிரத்யேக ஒப்பந்தத்தில் கையெழுத்திட்டார். இவரது அடுத்த தொலைக்காட்சி நிகழ்ச்சி "எக்ஸ்ட்ரீம் மேக்கோவர்" ஆகும். இவர் சோனி தொலைக்காட்சியில் "ஜலக் திக்லா ஜா" - பருவம் 4 ஐ தொகுத்து வழங்கினார். மற்றும் "எக்ஸ்ட்ரா ஷாட்ஸ்" நிகழ்ச்சியை செட் மேக்ஸ் தொலைக்காட்சியில் நடத்தினார். மேலும் பல நிறுவனங்களுக்கு பிராண்ட் தூதராக இருந்தார்.
இவர் 2011இல் சோனி தொலைக்காட்சியில் "கே லியே குச் பி கரேகா" என்கிற பொழுதுபோக்கு நிகழ்ச்சியை தொகுத்து வழங்கினார். இவர், பாலாஜி டெலிபிலிம்ஸ் நிகழ்ச்சிகளான "க்யா ஹூஆ தேரா வாடா" மற்றும் ''ப்யார் கோ ஹொ ஜானே டோ" தொலக்காட்சித் தொடர்களில் முக்கிய கதாபாத்திரத்தில் நடித்துள்ளார். மற்றும் "கவச்..காளி சக்தியோன் சே" தொடரிலும் நடித்துள்ளார். இவர் தற்போது ஏ.எல்.டி.பாலாஜியின் "கெஹ்னே கோ ஹம்சபர் ஹைன்" தொடரில் ரோனித் ராய் மற்றும் குர்தீப் கோலியுடன் நடித்து வருகிறார்.
வெளி இணைப்புகள்
பகுப்பு:வாழும் நபர்கள் பகுப்பு:இந்திய தொலைக்காட்சி நடிகைகள் பகுப்பு:1981 பிறப்புகள் பகுப்பு:பஞ்சாப் நபர்கள்
கர்ட் லெவின்
கர்ட் லெவின் (Kurt Lewin) (செப்டம்பர் 9, 1890 – பிப்ரவரி 12, 1947) ஒரு ஜெர்மானிய-அமெரிக்க உளவியலாளர் ஆவார். இவர் அமெரிக்க ஐக்கிய நாடுகளில் சமூக, நிறுவன மற்றும் பயன்பாட்டு உளவியலின் முன்னோடிகளில் ஒருவராவார். ( / l <span title="/ə/: 'a' in 'about'">ə <span title="/ˈ/: primary stress follows">ˈ v <span title="/iː/: 'ee' in 'fleece'">iː n  /  lə-VEEN) அவரது பிறந்த நாட்டில் இருந்து வெளியேற்றப்பட்ட லெவின், தனக்கென ஒரு புதிய வாழ்வை உருவாக்கியிருந்தார். அவர் தன்னையும் தனது பங்களிப்புகளையும் மூன்று பகுப்பாய்வுகளுக்குள் வரையறுத்துக் கொண்டார்: பயன்பாட்டு ஆராய்ச்சி, செயல் ஆராய்ச்சி மற்றும் குழு தொடர்பு ஆகியவை அவர் தேர்ந்தெடுத்த பகுதிகளாகும். இவற்றில் தகவல் தொடர்புத் துறையில் அவரது பிரதானமான கொடைகள் இருந்தன எனலாம்.
லெவின் பெரும்பாலும் "சமூக உளவியல் பிரிவின் நிறுவனர்" என்று அங்கீகரிக்கப்படுகிறார். இவர் தான் முதன் முதலில் குழு இயக்கவியல் மற்றும் நிறுவன மேம்பாடு குறித்த ஆய்வுகளை மேற்கொண்டவராவார். 2002 ஆம் ஆண்டில் பொது உளவியல் பார்வை இதழால் மேற்கொள்ளப்பட்ட ஆய்வொன்றில் கர்ட் லெவின் மிகவும் அதிகமாகக் குறிப்பிடப்பட்ட 20 ஆம் நூற்றாண்டு உளவியலாளர்களின் வரிசையில் 18 ஆம் இடத்தைப் பெற்றுள்ளார் என்பது குறிப்பிடத்தக்கது.
தொடக்க கால வாழ்க்கை மற்றும் கல்வி
1890 ஆம் ஆண்டில், ஒரு யூதக் குடும்பத்தில் பிரஷ்யா (தற்போதைய போலந்து) நாட்டில் போஸ்னான் மாகாணத்தில் மோக்லினோ கவுண்டியில், மோக்லினோவில் பிறந்தார். அவர் பிறந்த ஊரானது 5000 மக்கள் தொகையைக் கோண்ட ஒரு சிறிய கிராமம் ஆகும். அந்த மக்கள் தொகையில் ஏறத்தாழ 150 பேர் மட்டுமே யூதர்கள் ஆவர். லெவின் தனது வீட்டிலிருந்து பழமைவாதக் கோட்பாடு மிக்க யூதக் கல்வியடையப் பெற்றார். அவர் ஒரு எளிய நடுத்தரக் குடும்பத்தில் பிறந்த நான்கு குழந்தைகளில் ஒருவராகப் பிறந்தார். அவருடைய தந்தை ஒரு சிறிய மளிகைக்கடையை வைத்திருந்தார். அவரது குடும்பமானது கடை இருந்த அடுக்ககத்தின் மேல் தளத்தில் வசித்து வந்தனர். அவரது தந்தையார் லியோபோல்ட் தனது சகோதரர் மாக்சுடன் இணைந்து ஒரு பண்ணைத் தோட்டத்தை வைத்திருந்தார். இருப்பினும், அந்தத் தோட்டமானது சட்டப்படியாக ஒரு கிறித்தவருக்குச் சொந்தமானதாக இருந்தது. ஏனெனில், அந்தக் கிராமத்தில் யூதர்கள் பண்ணைகளைச் சொந்தமாகக் கொண்டிருக்க முடியாத நிலை இருந்தது. லெவினின் குடும்பம் 1905 ஆம் ஆண்டு பெர்லினுக்கு லெவின் மற்றும் அவரது சகோதரர்கள் சிறந்த கல்வியைப் பெறுகின்ற நோக்கத்திற்காக இடம் பெயர்ந்தனர். 1905 ஆம் ஆண்டிலிந்து 1908 வரை, லெவின் கைசேரியன் அகஸ்டா உடற்பயிற்சிக் கூடத்தில் பயின்றார். அங்கு, அவர் பழமையான மானிடவியல் சார்ந்த கல்வியைப் பெற்றார். 1909 ஆம் ஆண்டில், அவர் ப்ரீபர்க் பல்கலைக் கழகத்தில் மருத்துவம் படிப்தற்காக நுழைந்தார். ஆனால், உயிரியலைப் படிப்பதற்காக அவர் முனிச் பல்கலைக்கழகத்திற்கு மாறினார். அவர் அந்தக் காலகட்டத்தில் சமூகவியல் இயக்கங்களிலும், பெண்கள் உரிமைகள் தொடர்பான இயக்கங்களிம் ஈடுபாட்டுடன் பங்கேற்றார். ஏப்ரல் 1910 இல், அவர் இராயல் பிரெடெரிக்-வில்கெம்ஸ் பல்கலைக்கழகத்தில் இன்னும் மருத்துவ மாணவராக இருந்தார். 1911 ஈஸ்டர் பருவத்தின் போது, அவரது ஆர்வம் மெய்யியலை நோக்கித் திரும்பியது. 1911 ஆம் ஆண்டின் கோடைகாலத்தின் போது, அவரது பெரும்பான்மையான படிப்புகள் உளவியல் சார்ந்ததாக இருந்தது. பெர்லின் பல்கலைக்கழகத்தில் இருந்த போது அவர் கார்ல் ஸ்டம்புடன் இணைந்து 14 பயிற்சி வகுப்புகளில் சேர்ந்திருந்தார்.
மேற்கோள்கள்
பகுப்பு:1890 பிறப்புகள் பகுப்பு:1947 இறப்புகள் பகுப்பு:அமெரிக்க உளவியலாளர்கள் பகுப்பு:செருமானிய உளவியலாளர்கள்
அமேசன் (சதுரங்கம்)
அமேசன் (Amazon) அல்லது பேரரசர் அல்லது மகாராசா (Maharajah) அல்லது அரசி+குதிரைக் கலவை (Queen+knight compound) என்பது அரசி போலவோ குதிரை போலவோ நகரக்கூடிய ஒரு தேவதை சதுரங்கக் காய் ஆகும். காலாள்கள் தவிர்ந்த மரபுவழிச் சதுரங்கக் காய்களின் சேர்க்கையாக இதனைக் கருதலாம். அரசியாக நகரும்போது, ஏனைய சதுரங்கக் காய்களை இதனால் கடக்கமுடியாது; ஆனால், குதிரையாக நகரும்போது கடக்கமுடியும். பெற்சா குறிமுறையில் இதற்கு QN என்ற குறியீடு வழங்கப்படும்.
மேற்கோள்கள்
பகுப்பு:சதுரங்க காய்கள்
புறா பந்தயம்
வலது|thumb|359x359px| புறாக்களின் கூட்டம். புறா பந்தயம் (Pigeon racing) என்பது சிறப்பாக பயிற்சி பெற்ற வீட்டுப் புறாக்களை ஓர் இடத்திலிருந்து பறக்கவிடும் விளையாட்டாகும். கவனமாக அளவிடப்பட்ட தூரத்தில் உள்ள தங்கள் வீடுகளுக்குத் திரும்பும் புறாவானது. குறிப்பிட்ட தொலைவைக் கடக்க எடுக்கும் நேரம் அளவிடப்படுகிறது. மேலும் போட்டியில் கலந்துகொண்ட பிற புறாக்களின் பயண விகிதம் கணக்கிடப்பட்டு எந்தப் பறவை அதிக வேகத்தில் திரும்பியது என்பதை தீர்மானிக்க பந்தயத்தில் பறந்த மற்ற புறாக்களுடன் ஒப்பிடப்பட்டு முடிவு அறிவிக்கப்படுகிறது.
திட்டவட்டமான ஆதாரம் இல்லை என்றாலும், புறா பந்தய விளையாட்டு குறைந்தபட்சம் கிபி 220 வரை பழமையானதாக இருக்கக்கூடும் என்று கருதுவதற்கு வலுவான காரணங்கள் உள்ளன. மேலும், யூத நூலான மிஷ்னாவில் புறா பந்தயம் குறித்த பதிவுகள் உள்ளன. 19 ஆம் நூற்றாண்டின் நடுவில் பெல்ஜியத்தில் இந்த விளையாட்டு பெரும் புகழ் பெற்றது. பெல்ஜியம் புறா ஆர்வலர்களால் வேகமாக பறத்தல், நீண்ட தொலைவுக்கு பறக்கும் தன்மை கொண்டவையாக புறாக்களை விசேடமாக உருவாக்கத் தொடங்கினர். பெல்ஜியத்தின் பிளம்மியர் ஆர்வலர்கள் உருவாக்கிய விளையாட்டு மற்றும் வோயேஜூரின் நவீன பதிப்பு விளையாட்டு உலகின் பெரும்பாலான பகுதிகளில் பரவியது. ஒரு காலத்தில் மிகவும் பிரபலமாக இருந்த இந்த விளையாட்டு, அண்மைய ஆண்டுகளில் உலகின் சில பகுதிகளில் பங்கேற்பாளர்கள் குறைந்துவரும் நிலையை அடைந்துள்ளது. இதற்கு வாழ்க்கை செலவு அதிகரிப்பு, ஆர்வலர்களின் வயது அதிகரித்தல், பொது சமூகத்தில் ஆர்வம் குறைதல் போன்றவை காரணமாக இருக்கலாம். சிலர் விளையாட்டிலிருந்து விலகுவதற்கு தூசுகளினால் உருவாகும் நோயான ஹைபர்சென்சிட்டிவிட்டி நிமோனிடிஸ் நோயும் ஒரு காரணமாகும்.
thumb|280x280px| பந்தய புறாக்கள் பெரும்பாலும் சிறப்பாக வடிவமைக்கபட்ட சரக்குந்துகளில் கொண்டு செல்லப்படுகின்றன.
வரலாறு
புறாக்கள் பழமையான வளர்ப்பு பறவைகளாகும். நவீன நாள் பந்தய புறாக்களின் முன்னோடிகளாக செய்திகளை எடுத்துச் செல்ல திரும்பிவரும் அவற்றின் திறனுக்காக வளர்க்கப்பட்டன. " புறா அஞ்சல் " முறை உலகம் முழுவதும் நிறுவப்பட்டுள்ளது. இது முக்கியமாக இராணுவத்தில் பயன்படுத்தப்பட்டாலும், சில இன்றும் சேவையில் உள்ளன. நவீன புறா பந்தயம் பெல்ஜியத்தில் 19 ஆம் நூற்றாண்டின் மத்தியில் உருவானது. பந்தய புறாக்கள் முதலில் பெல்ஜியம் மற்றும் இங்கிலாந்தில் ஒரே நேரத்தில் உருவாக்கப்பட்டன. அவை முதன்மையாக சுமர்லெ, பிரஞ்சு குமிலட், ஆங்கிலேய கேரியர், டிரகூன், ஆர்ஸ்மென் (தற்போது அற்றுவிட்டது) போன்ற பல இனப் புறாக்கள் பயன்படுத்தப்பட்டன. உயரமான பறக்கும் குமுலெட்டிலிருந்து, வந்த ஓமர் புறாக்கள் அதன் சகிப்புத்தன்மைக்காகவும், சோர்வின்றி பல மணிநேரங்களுக்கு பறக்கும் திறனுக்காகவும் அறியப்படன. செய்தி அனுப்பும் இடத்திலிருந்து, அது அதிக தூரத்திலிருந்தாலும் தன் இருப்பிடத்திற்கு செல்லும் வழியைக் கண்டுபிடித்து செல்லக்கூடியது.
புதிய சகாப்தத்தின் பல புதிய தொழில்நுட்பங்கள் இந்த விளையாட்டு வளர உதவியது. தொடருந்துபாதையின் வருகையால் புறாக்களை விரைவாகவும் குறைந்த செலவிலும் தொலைதூர இடங்களுக்கு கொண்டு செல்ல ஏதுவானது. மேலும் அதிநவீன கடிகாரங்கள் உருவாக்கமானது விளையாட்டுக்கு துல்லியமான நேர அளவீட்டைக் கொண்டு வந்தது.
இதுவரை விற்கப்பட்ட விலையுயர்ந்த புறா "நியூ கிம்" ஆகும், இது 2020 நவம்பரில் சீனாவில் இருந்து ஒரு பணக்கார ஏலதாரரால் 1.9 மில்லியன் டாலர்களுக்கு வாங்கப்பட்டது.
தமிழ்நாட்டில்
தமிழ்நாட்டின், சென்னையில் பந்தயப் புறாக்கள் விற்பனையை பிரதானமாக கொண்ட மஸ்கான் சாவடி சந்தை என்ற வாரச் சந்தை இயங்கி வருகிறது. சென்னையில் 12 புறா பந்தய சங்கங்கள் இயங்கி வருகின்றன. இங்கு சாதா புறா போட்டி, ஓமர் பந்தயம் என இரு வகையான போட்டிகள் நடத்தப்படுகின்றன.
ஓமர் புறா பந்தயங்களில் மிக முக்கியதானது குவாலியரில் இருந்து சென்னை வரையிலான பந்தயம் ஆகும். இது 1500 ஏர் மைல் தொலைவு கொண்டது. இதில் அனுபவமுள்ள புறாக்களே கலந்துகொள்ளும். முதலில் 210 ஏர் மையிலில் உள்ள ஆந்திர மாநிலம் காவாளியில் இருந்து புறாக்கள் பறக்கவிடப்படும். அங்கிருந்து மூன்று மணிநேரத்தில் புறாக்கள் வந்துவிடும். அடுத்து அடுத்து வினுகொண்டா, அடுத்து மெரியால்குடா, அடுத்து படிப்படியாக வாரங்கல், சொப்பூர், வார்தா, போபால், குவாலியர் என்று போட்டி விரியும். இந்த ஒவ்வொரு போட்டிகளுக்குப் பின்னர் புறாக்களுக்கு ஓரிரு வாரங்கள் ஓய்வு அளிக்கப்படும். இந்த போட்டிகளில் கலந்து கொண்டு தாக்குப் பிடிக்கும் புறாக்களுக்கு குவாலியர் - சென்னை பந்தயத்தில் கலந்து கொள்ளும். இந்த நெடும் பயணத்தில் முதல் நாள் 500 ஏர் மைல் பறக்கும். அடுத்த நாள் 200 ஏர்மையில்தான் பறக்க இயலும். இவ்வாறு படப்படியாக அதன் ஆற்றல் குறைந்துகொண்டே வரும். இந்தத் தொலைவை அதிகபட்சமாக 15 நாட்களுக்குள் கடந்து புறாக்கள் வந்துவிடும். இதில் முதலிடம் பெறும் புறாவுக்கு பரிசும் கோப்பையும் வழங்கப்படும்.
குறிப்புகள்
பகுப்பு:புறாக்கள் பகுப்பு:விளையாட்டுகளில் விலங்குகள்
இடையாத்தி ஊராட்சி
இடையாத்தி ஊராட்சி (Edaiyathi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6470 ஆகும். இவர்களில் பெண்கள் 3247 பேரும் ஆண்கள் 3223 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நொச்சிமலை
நொச்சிமலை (Nochimalai) என்பது இந்தியாவின் தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டத்தில் உள்ள ஒரு கிராமம் ஆகும். இக்கிராமம் திருவண்ணாமலையிலிருந்து 6 கிலோ மீட்டர் தொலைவிலும், சென்னையிலிருந்து 157 கிலோமீட்டர் தொலைவிலும் உள்ளது.
மக்கள் தொகை
2011 ஆம் ஆண்டு மக்கள் தொகை கணக்கெடுப்பின்படி நொச்சிமலையின் மக்கள் தொகை 1298 ஆகும். இதில் 629 ஆண்களும் 669 பெண்களும் உள்ளடங்குவர். பாலின விகிதமானது 1064 ஆக உள்ளது. இது தமிழ்நாட்டின் சராசரி பாலின விகிதமான 996 ஐ விட அதிகமானதாகும். இக்கிராமத்தின் எழுத்தறிவு விகிதமானது 84.07% ஆக உள்ளது. இதுவும் தமிழ்நாட்டின் எழுத்தறிவு விகிதமான 80.09% ஐ விட அதிகம் ஆகும்.
மேற்கோள்கள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள் பகுப்பு:திருவண்ணாமலை மாவட்டத்திலுள்ள கிராமங்கள்
தூய்மை இந்தியா இயக்கம்
தூய்மை இந்தியா இயக்கம் (Clean India Mission, அலுவல் முறையாக சுவச்ச பாரத் அபியான், Swachh Bharat அல்லது Swachh Bharat Abhiyan) என்பது 2014 ஆம் ஆண்டு இந்திய அரசால் திறந்த வெளியில் மலம் கழிப்பதை ஒழிக்கவும் திடக்கழிவு மேலாண்மையை மேம்படுத்தவும் நாடு தழுவிய பிரச்சாரமாகும். இது 2009 இல் தொடங்கப்பட்ட நிர்மல் பாரத் அபியானின் மறுகட்டமைக்கப்பட்ட பதிப்பாகும், நிர்மல் பாரத் அபியான் திட்டமானது, அதன் நோக்கம் கொண்ட இலக்குகளை அடையத் தவறிவிட்டது.
ஸ்வச் பாரத் இயக்கத்தின் முதல் கட்டம் அக்டோபர் 2019 வரை நீடித்தது.
2020-21 மற்றும் 2024-25 க்கு இடையில் இரண்டாம் கட்டம், முந்தைய கட்டத்தின் பணிகளை அடுத்தகட்ட பணிகளைத் தொடருகிறது.
இந்திய அரசாங்கத்தால் தொடங்கப்பட்ட இந்த பணியானது, கழிப்பறைகள் கட்டுவதன் மூலம் மகாத்மா காந்தியின் 150வது பிறந்தநாளான 2019 அக்டோபர் 2 ஆம் தேதிக்குள் " திறந்தவெளி மலம் கழித்தல் இல்லாத " (ODF) இந்தியாவை அடைவதை நோக்கமாகக் கொண்டது. இந்த காலகட்டத்தில் 89.9 மில்லியன் கழிப்பறைகள் கட்டப்பட்டுள்ளன. பணியின் முதல் கட்டத்தின் நோக்கங்களில் கைமுறையாக துப்புரவு செய்வதை ஒழித்தல், விழிப்புணர்வு ஏற்படுத்துதல் மற்றும் துப்புரவு நடைமுறைகள் தொடர்பான நடத்தை மாற்றத்தை ஏற்படுத்துதல் மற்றும் உள்ளூர் மட்டத்தில் திறனை அதிகரிப்பது ஆகியவை அடங்கும்.
இந்த பணியின் இரண்டாம் கட்டமானது திறந்தவெளி மலம் கழித்தல் இல்லாத நிலையை நிலைநிறுத்துவதையும், திட மற்றும் திரவக் கழிவு மேலாண்மையை மேம்படுத்துவதையும் நோக்கமாகக் கொண்டுள்ளது. இந்த திட்டமானது, 2015 இல் ஐக்கிய நாடுகள் சபையால் நிறுவப்பட்ட நிலையான வளர்ச்சி இலக்குகள் எண் 6 இன் இலக்கான 6.2 இலக்கை நோக்கி முன்னேறுவதை நோக்கமாகக் கொண்டது. இந்தியா திறந்தவெளி மலம் கழித்தலற்ற என்ற நிலையை குறைந்த காலகட்டத்தில் 2019ம் ஆண்டு அடைந்ததன் மூலம், ஐநாவின் SDG இலக்கை அடைய திட்டமிடப்பட்டிருந்த 31 டிசம்பர் 2030யை விட பதினொரு ஆண்டுகளுக்கு முன்னதாகவே இந்தியா நிலையான வளர்ச்சி இலக்கு (SDG) 6.2வான சுகாதார நோக்கத்தினை சாதனை காலத்தில் அடைந்தது.
சம்பாரானில் நடந்த ஒரு பேரணியில், பிரதமர் காந்தியின் சம்பாரண் சத்தியாகிரகம் 10 ஏப்ரல் 1916 அன்று தொடங்கப்பட்டதைக் குறிப்பிடும் வகையில் சத்தியாகிரக சே ஸ்வட்சக்ரா என்று பிரச்சாரம் செய்தார்
இந்தப் பணியானது கிராமப்புறம் மற்றும் நகர்ப்புறம் என இரண்டாகப் பிரிக்கப்பட்டது. கிராமப்புறங்களில் "SBM - கிராமின்" குடிநீர் மற்றும் சுகாதார அமைச்சகத்தின் மூலம் நிதியளிக்கப்பட்டு கண்காணிக்கப்பட்டது ( ஜல் சக்தி அமைச்சகத்தின் கீழ் குடிநீர் மற்றும் துப்புரவுத் துறையாக மாற்றப்பட்டது), அதேசமயம் "SBM - நகர்ப்புற" திட்டம் வீட்டுவசதி மற்றும் நகர்ப்புற விவகாரங்கள் அமைச்சகத்தால் மேற்பார்வையிடப்பட்டது.
பிரச்சாரத்தின் ஒரு பகுதியாக, ஸ்வட்சகிரஹிஸ் அல்லது "தூய்மையின் தூதர்கள்" என்று அழைக்கப்படும் தன்னார்வலர்கள், கிராம அளவில் சமூகம் தலைமையிலான கூட்டுச் சுகாதாரம் என்ற பிரபலமான முறையைப் பயன்படுத்தி கழிப்பறைகள் கட்டுவதை ஊக்குவித்தார்கள். பிற செயல்பாடுகளில் தேசிய நிகழ்நேர கண்காணிப்பு மற்றும் தி அக்லி இந்தியன், வேஸ்ட் வாரியர்ஸ் மற்றும் ஸ்வாச் புனே (திடக்கழிவு சேகரிப்பு மற்றும் கையாளுதல்) போன்ற அரசு சாரா நிறுவனங்களின் புதுப்பிப்புகளும் அடங்கும்.
2014 மற்றும் 2019 க்கு இடையில் கிட்டத்தட்ட 90 மில்லியன் கழிப்பறைகளை கட்டுவதற்கு அரசாங்கம் மானியம் வழங்கியது, இருப்பினும் சில இந்தியர்கள் குறிப்பாக கிராமப்புறங்களில் அவற்றைப் பயன்படுத்த விரும்பவில்லை. மக்களைக் கழிப்பறைகளைப் பயன்படுத்தும்படி கட்டாயப்படுத்துவதற்கான கட்டாய அணுகுமுறைகளைப் பயன்படுத்தியதாக பிரச்சாரம் விமர்சிக்கப்பட்டது. சிலர் திறந்த வெளியில் மலம் கழிக்க விடாமல் தடுத்து, அரசின் சலுகைகளை திரும்பப் பெறுவதாக மிரட்டப்பட்டனர். இந்த பிரச்சாரத்திற்கு இந்திய அரசு மற்றும் மாநில அரசுகள் நிதியளித்தன. 700,000 கிராமங்களில் கழிப்பறை கட்டுவதற்காக 5.8 பில்லியன் டாலர் (ரூ. 40,700 கோடி) நிதியை இந்திய அரசு வெளியிட்டது. கிராமப்புற மற்றும் நகர்ப்புற கூறுகளுக்கான மொத்த பட்ஜெட் $28 பில்லியன் என மதிப்பிடப்பட்டுள்ளது, இதில் 93 சதவீதம் கட்டுமானத்திற்காக இருந்தது, மீதமுள்ளவை நடத்தை மாற்ற பிரச்சாரங்கள் மற்றும் நிர்வாகத்திற்காக ஒதுக்கப்பட்டது.
இந்த இயக்கத்தை அக்டோபர் 2, 2014 அன்று புது தில்லியில் ராஜ்காட்டில் இந்தியப் பிரதமர் நரேந்திர மோதி  துவக்கி வைத்தார். காந்தி தங்கியிருந்த இல்லத்திற்கு வெளியே சாலையை சுத்தப்படுத்தி திட்டம் தொடங்கி வைக்கப்பட்டது. 3 மில்லியன் அரசுப் பணியாளர்களும் பள்ளி, கல்லூரி மாணவர்களும் பங்கேற்கும் இத்திட்டமே இந்தியாவின் மிகப் பெரும் தூய்மை இயக்கமாகும்.
நோக்கம்
2019 அக்டோபர் 2 அன்று மகாத்மா காந்தியின் நூற்றைம்பதாவது பிறந்த நாள் கொண்டாடப்படவுள்ள நிலையில் அந்த நாளுக்குள் இந்தியாவில் திறந்தவெளிக் கழிப்பிடங்கள் இல்லாத நாடாக்குதல், அனைத்து வீடுகளிலும், பள்ளிகளிலும் கழிப்பறை கட்டப்படுவதை உறுதிசெய்தல்.
தூய்மை இந்தியா இயக்கம் (Swachh Bharat Abhiyan) 2014 அக்டோபர் 2 இல் தொடங்கப்பட்டது. இதன் நோக்கம் திறந்தவெளி மலங்கழிப்பை 2019க்குள் ஒழித்துகட்டலே ஆகும். தூய்மை இந்தியா இயக்கம் ஒரு தேசிய பரப்புரையாகும்.இது 4,041 நகரங்களையும் பேரூர்களையும் உள்ளடக்கும்.
பின்னணி
2011 ஆம் ஆண்டு மக்கள்தொகை கணக்கெடுப்பின்படி, கிராமப்புற இந்தியாவில் கழிப்பறை வைத்திருக்கும் குடும்பங்களின் எண்ணிக்கையின் அடிப்படையில் சுகாதார பாதுகாப்பு 34 சதவீதம் மட்டுமே இருந்தது. 60 கோடி (600 மில்லியன்) மக்கள் திறந்த வெளியில் மலம் கழித்ததாக மதிப்பிடப்பட்டுள்ளது, இது உலகின் எந்த நாட்டிலும் இல்லாத அளவிற்கு அதிகமாகும். இந்தியாவில் திறந்த வெளியில் மலம் கழித்தல் மற்றும் குடிநீர் மற்றும் குளிக்கும் நீர் மாசுபடுவது பற்றிய பின்னணி, பிரச்சனையை சமாளிக்க நடவடிக்கை எடுக்க அரசாங்கத்தை தூண்டியது.
=வரலாறு= முதல் முறையான துப்புரவுத் திட்டம் 1954 இல் தொடங்கப்பட்டது, 1982ல் சுகாதார பாதுகாப்பு வெறும் 2% ஆக இருந்தது. அதைத் தொடர்ந்து 1986 இல் மத்திய கிராமப்புற சுகாதாரத் திட்டம் தொடங்கப்பட்டது. இவை கழிப்பறை கட்டுமானத்தை நோக்கமாக கொண்டு வழிநடத்தப்பட்டது, மக்களின் நடத்தையில் எந்தவிதமான மாற்றத்தையும் கொண்டுவர பிரச்சாரம் ஏதும் மேற்கொள்ளப்படவில்லை, விநியோக அடிப்படையிலான அணுகுமுறை எந்தவித மாற்றத்தையும் குறிப்பிட்டளவில் ஏற்படுத்தவில்லை. சுகாதார பாதுகாப்பு சிறிதாக 9% அளவில் அதிகரித்தது. இந்திய அரசு 1999 ஏப்ரல் 1இல் எளிய ஊரக துப்புரவு திட்டத்தைக் கட்டமைப்பு மாற்றம் செய்து, சமூகத் தலைமை முழுமைத் துப்புரவு பரப்புரையைத் (Total Sanitation Campaign) (TSC) தொடங்கி வைத்தது. பின்னர் 2012 ஏப்ரல் 1இல் நிர்மல் பாரத் அபியான் ( Nirmal Bharat Abhiyan) (NBA) என மன்மோகன் சிங் அவர்களால் பெயர் மாற்றப்பட்டது. துப்புரவு தேவையை உருவாக்க, வறுமை கோட்டுக்கு கீழே வாழும் குடும்பங்கள் கழிப்பறை கட்டுவதற்கான செலவு மானியத்துடன் இணைக்கப்பட்டது.
கிராமப்புறங்களில் ( மத்தியப் பிரதேசம் ) எண்பது கிராமங்களில் ஒரு வரையறுக்கப்பட்ட சீரற்ற ஆய்வு, TSC திட்டம் கழிவறைகளைக் கொண்ட வீடுகளின் எண்ணிக்கையை சாதாரணமாக அதிகரித்தது மற்றும் திறந்தவெளி மலம் கழிப்பதைக் குறைப்பதில் சிறிய விளைவைக் காட்டியது. இந்தியாவில் உள்ள 138.2 மில்லியன் கிராமப்புற குடும்பங்களில் (2001 புள்ளிவிவரம்), கிட்டத்தட்ட 3.5 மில்லியன் கழிவறைகளைக் கட்டியுள்ளனர். இருப்பினும், குழந்தைகளின் ஆரோக்கியத்தில் எந்த முன்னேற்றமும் இல்லை." முந்தைய "நிர்மல் பாரத் அபியான்" கிராமப்புற சுகாதாரத் திட்டம் யதார்த்தமற்ற அணுகுமுறையால் தடைபட்டது. வலுவான அரசியல் விருப்பமின்மை, அரசியல் தலைமையின்மை மற்றும் மக்களிடையே நடத்தை மாற்ற அணுகுமுறையின்மை போன்றவைகளும் திட்டங்களின் தோல்விக்கு காரணமாயின. இதன் விளைவாக, நிர்மல் பாரத் அபியான் 24 செப்டம்பர் 2014 அன்று தூய்மை இந்தியா இயக்கம் (ஸ்வச் பாரத் அபியான்) என அமைச்சரவை ஒப்புதலால் மறுசீரமைக்கப்பட்டது.
இந்தியாவில் கிராமப்புறக் கழிப்பறைகள் 1981 இல் 1% இலிருந்து 1991 இல் 11% ஆகவும், 2001 இல் 22% ஆகவும், 2011 இல் 32.7% ஆகவும் அதிகரித்தது. விடுதலை பெற்று 67 ஆண்டுகளுக்குப் பிறகும் 55கோடிக்கும் அதிகமான மக்கள் திறந்த வெளியில் மலம் கழிக்க வேண்டும் என்பது தேசிய அவமானம் என்றும், 2014 ஆகத்து 15ல், தில்லி செங்கோட்டையிலிருந்து பிரதமர் நரேந்திர மோடி தூய்மையான இந்தியாவை அர்பணிப்பதன் மூலம் மகாத்மா காந்தியின் 150வது பிறந்தநாளில் அஞ்சலி செலுத்த பொதுமக்களுக்கு அழைப்புவிடுத்தார். நரேந்திர மோதி தானே முன்னின்று பெருமளவில் தூய்மை இந்தியா இயக்கத்தினை எடுத்தச் சென்ற முதல் பிரதம மந்திரி ஆவார். தூய்மை இந்தியா திட்டம் துவங்கும் முன் 2013-14ல் 38.4% கிராமப்புற வீடுகளில் கழிவறை வசதி இருந்தது, அதுவே 2014-15ல் 43.8%, 2015-16ல் 51.6%, 2016-17ல் 65.4%, 2017-18ல் 84.3%, 2018-19ல் 98.5%, 2019-20ல் 100% கழிப்பறை வசதி கட்டப்பட்டது.
ஆதாரங்கள்: SBM (கிராமம்), ஜல் சக்தி அமைச்சகத்தின் டாஷ்போர்டு; PRS.
இந்தியாவின் தேசிய வருடாந்திர கிராமப்புற சுகாதாரக் கணக்கெடுப்பு 96.5% கிராமப்புறக் குடும்பங்களிடம் கழிவறையுடன் கூடிய வீடுகளுள்ளது என்று தெரிவித்துள்ளது. இந்திய அரசின் 2019-2020 அறிக்கையில் இந்த கழிப்பறை அற்ற வீடுகளின் எண்ணிக்கை 1.4% அல்லது 19 மில்லியனாகக் குறைக்கப்பட்டது. 2014 முதல், திறந்தவெளி மலம் கழித்தல் இல்லாத இலக்குகளை எட்டுவதில் இந்திய அரசு குறிப்பிடத்தக்க முன்னேற்றம் கண்டுள்ளது. ஜனவரி 2020ல் 36 மாநிலங்கள் மற்றும் யூனியன்பிரதேசங்கள், 706 மாவட்டங்கள் மற்றும் 603,175கிராமாங்கள் திறநதவெளி மலம் கழிக்கும் அற்ற பகுதிகளாக அறிவிக்கப்பட்டது. கடந்த ஐந்தாண்டுகளில் மட்டுமே எஸ்.பி.எம்.மின் கீழ் இந்தியா ஏராளமான குறிப்பிடத்தகுந்த கழிப்பறைகளை உருவாக்கியுள்ளது.